पुल निर्माणमा हुँदासम्म ११ करोड खर्च भएको कार्यालयले जनाएको छ । ‘बाँकी केही संरचनाका काम बाँकी छन्,’ रिजालले भने, ‘ती पनि चाँडै सम्पन्न हुनेछन् ।’ सिंगल लेनको पुलको लम्बाइ १ सय २० मिटर र चौडाइ ४.२५ मिटर छ । इन्जिनियर उद्धव रानाका अनुसार डिजाइनका हिसाबले यसलाई सस्पेन्सन मोटरेबल पुल भनिन्छ । ठेकेदार कम्पनीको विभिन्न बहाना देखाई लामो समयदेखि पुल निर्माण नहुँदा स्थानीय बासिन्दाले बेलाबेलामा आन्दोलनसमेत गर्दै आएका थिए ।
